
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

31 ΔΕΚΕΜΒΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ορίων του οικισμού Μιχαλιτσίου Κοινότητας Μιχαλι- 


τσίου Νομού Πρέβεζας και κατηγοριοποίηση αυτού. 1 

Καθορισμός όρων δόμησης σε τμήμα του εγκεκριμένου ρυμοτομι¬ 
κού σχεδίου του οικισμού Ν. Πόρρων Ν. Πιερίας. 2 

Καθορισμός του τμήματος της οδού Πεθελινού - Δραβίσκου που 
βελτιώνεται για το έργο «κατασκευή δύο γεφυρών στην Χ.θ. 
4+500 και 5+500 της επαρχιακής οδού Πεθελινού - Δραβί¬ 
σκου». 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Τ.Π. Οικ. 5788 (1) 


Καθορισμός ορίων του οικισμού Μιχαλιτσίου Κοινότητας Μιχαλιτσίου 
Νομού Πρέβεζας και κατηγοριοποίηση αυτού. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1. Τις διατάξεις του Ν. 1337/83 (ΦΕΚ Α33/14.3.83). 

2. Τις διατάξεις του Ν. 1512/85 (ΦΕΚ 4/Α/11.1.85) και συγκε¬ 
κριμένα το άρθρο 8 παρ. 17. 

3. Τις διατάξεις του Π.Δ. «περί καθορισμού των ορίων των οικι¬ 
σμών της Χώρας μέχρι 2.000 κατοίκους κ.λπ.» (ΦΕΚ 181 /Δ/3.5. 
85). 

4. Τις διατάξεις του Ν. 1577/85 (ΦΕΚ 210/Α/18.12.1985) 
«περί Γενικού Οικοδομικού Κανονισμού». 


5. Τις διατάξεις του Α.Ν. 314/68 (ΦΕΚ 47/Α), όπως τροποποιή¬ 
θηκε μεταγενέστερα. 

6. Την απόφαση 57/85 του Κοινοτικού Συμβουλίου Μιχαλιτσίου 
για την οριοθέτηση του οικισμού Μιχαλιτσίου με την οποία συμφωνεί 
με την προτεινόμενη οριοθέτηση του υπάρχοντος οικισμού. 

7. Τη γνωμοδότηση του Ν. Σ.Χ.Ο.Π. Ν. Πρέβεζας, όπως διατυ¬ 
πώθηκε στο 12ο πρακτικό (θέμα 3ο) της 14.11.86 με την οποία 
εισηγείται κατά πλειοψηφία για τον καθορισμό των ορίων του οικι¬ 
σμού Μιχαλιτσίου της Κοινότητας Μιχαλιτσίου και τον καθορισμό των 
όρων δόμησης ως εξής: 

α) Τον καθορισμό των ορίων του οικισμού Μιχαλιτσίου της Κοινό¬ 
τητας Μιχαλιτσίου, όπως φαίνεται στο συνημμένο διάγραμμα σε κλί¬ 
μακα 1:5000, που φέρει τη σφραγίδα του Ν.Σ.Χ.Ο.Π. 

β) Τον καθορισμό ελάχιστου ορίου αρτιότητας 300 τ.μ., αποφασί¬ 
ζουμε: 

1. Καθορίζουμε τα όρια του οικισμού Μιχαλιτσίου της Κοινότητας 
Μιχαλιτσίου όπως φαίνονται στο συνημμένο χάρτη με κλίμακα 
1:5.000 που φέρει τη σφραγίδα του Ν.Σ.Χ.Ο.Π. 

2. Κατατάσσουμε τον οικισμό Μιχαλιτσίου της Κοινότητας Μιχαλι- 
τσίου σύμφωνα με το δελτίο κατηγοριοποίησης των οικισμών της 
μελέτης των ανοικτών πόλεων του Νομού Πρέβεζας σε μεσαίο, διά¬ 
σπαρτο, φθίνοντα, αδιάφορο. 

3. Καθορίζουμε ελάχιστο όριο αρτιότητας οικοπέδων τα τριακόσια 
τετραγωνικά μέτρα (300 τ.μ.). 

Η παρούσα να δημοσιευθεί στην Εφημερίδα της Κυβερνήσεως μαζί 
με το συνημμένο διάγραμμα. 

Πρέβεζα, 9 Δεκεμβρίου 1986 
Ο Νομάρχης 
ΘΩΜΑΣ ΜΕΡΕΝΤΙΤΗΣ 














Υπουργείο Χι^ροταξιας Οικισμού και Περιβαλλσ/τος 
ΔΙΕΥΘΥΝΣΗ ΧΟΡΟΙ ΔΙΆΣ 

Αριθ. ΤΠ 10338 (2) 

Καθορισμός όρων δόμησης σε τμήμα του εγκεκριμένου ρυμοτομικού 
σχεδίου του οικισμού Ν. Πόρρων Ν. Πιερίας. 

Ο ΝΟΜΑΡΧΗΣ ΠΙΕΡΙΑΣ 
' Εχοντας υπόψη: 

1. Τις διατάξεις του άρθρου 9 του Ν. Δ/τος της 17.7.23 «περί 
σχεδίων πόλεων κ.λπ.». 

2. Το Π. Δ/γμα 183 (ΦΕΚ 70Α/5.6.86) «έγκριση τροποποιή- 
σεως και καθορισμού όρων και περιορισμών δόμησης από τους Νο¬ 
μάρχες». 

3. Την από 20.9.80 απόφαση της Ε.Ο.Δ. Ν. Πιερίας με την οποία 
εγκρίθηκε τμήμα του ρυμοτομικού σχεδίου των Ν. Πόρρων. 

4. Το γεγονός ότι για το τμήμα αυτό του σχεδίου δεν έχουν καθορι- 
σθεί όροι δόμησης με αποτέλεσμα να είναι το μόνο τμήμα του σχεδίου 
των Ν. Πόρρων που στερείται όρων δόμησης. 

5. Την 54/86 απόφαση του Κοινοτικού Συμβουλίου Πόρρων. 

6. Τη γνωμοδότηση του Συμβουλίου ΧΟΠ Ν. Πιερίας που αναφέ- 
ρεται στο θέμα αυτό και περιλαμβάνεται στα πρακτικά της συνεδρία¬ 
σης της 3 Δεκεμβρίου 1986, αποφασίζουμε: 

Καθορίζουμε τους εξής όρους δόμησης για το παραπάνω τμήμα 
του εγκεκριμένου σχεδίου Ν. Πόρρων. 

1. Προκήπιο πλάτους 4,00 μ. σε όλα τα οικοδομικά τετράγωνα. 

2. Αρτιότητα α) πρόσωπο 15,00 μ. εμβαδόν 400 τ.μ. β) ειδικά 
για τα οικόπεδα με αριθ. 280 - 281 - 286 - 287 - 270 - 272 - 279 
και 284 πρόσωπο 15 μ. εμβαδόν 300 τ.μ. 

3. Συντελεστή δόμησης 0,8. 

4. Ποσοστό κάλυψης 70%. 

5. 'ΐψος κτιρίου 8,00 μ. 

6. Στέγη υποχρεωτική με μέγιστη κλίση 35% και μέγιστο ύψος 
1,80 μ. πάνω από την πλάκα επικάλυψης στην οποία κατασκευάζε¬ 
ται. 

Η απόφαση αυτή να δημοσιευθεί στην Εφημερίδα της Κυβερνη- 
σεως. 

Κατερίνη, 10 Δεκεμβρίου 1986 
Ο Νομάρχης 

ΘΕΟΔΩΡΟΣ ΚΟΛΙΟΠΑΝΟΣ 


Αριθ. Τ.Τ. 6422 (3) 

Καθορισμός του τμήματος της οδού Πεθελινού - Δραβίσκου που βελτι¬ 
ώνεται για το έργο «κατασκευή δύο γεφυρών στην Χ.Θ. 4+500 

και 5+500 της επαρχιακής οδού Πεθελινού - Δραβίσκου». 

Ο ΝΟΜΑΡΧΗΣ ΣΕΡΡΩΝ 
’ Εχοντας υπόψη: 

1. Το Ν. 653 της 27-7/15.8.1977 «περί υποχρεώσεως των πα¬ 
ρόδιων ιδιοκτητών για την διάνοιξη εθνικών οδών αντικαταστάσεως 
της παρ. 3 του άρθρου 6 του Ν. 5269/1931 και ρυθμίσεως συναφών 
θεμάτων». 

2. Τις διατάξεις των παρ. 3 και 10 του άρθρου 62 του Ν. 947 
της 10/26.7.79 «περί οικιστικών περιοχών» με τις οποίες οι διατά¬ 
ξεις του προαναφερομένου Ν. 653/77 επεκτείνονται και στις περι¬ 
πτώσεις νέων χαράξεων για τη βελτίωση επαρχιακών δημοτικών και 
κοινοτικών οδών. 

3. Την παράγραφο 4 του άρθρου 9 του Ν. 960/79. 

4. Το Π.Δ. 929 της 14/26.11.79 «περί εκτέλεσης του άρθρου 1 
του Ν. 653/1977 «περί υποχρεώσεως των παρόδιων ιδιοκτητών για 
την διάνοιξη οδών κ.λπ.». 

5. Το γεγονός ότι η νέα βελτίωση που προβλέπεαι από το συνημ¬ 
μένο διάγραμμα αποτελεί νέα χάραξη για βελτίωση για το τμήμα της 
οδού Πεθελινού - Δραβίσκου, εφ’ όσον θα γίνει το έργο «κατασκευή 
δύο γεφυρών στη χ.θ. 4+500 και 5+500 της επαρχιακής οδού Πεθε- 
λινού - Δραβίσκου» και κατά συνέπεια είναι δυνατόν να εφαρμοσθούν 
οι διατάξεις του άρθρου 1 του Ν. 653/79 όπως συμπληρώθηκε και 
τροποποιήθηκε μεταγενέστερα από τις παρ. 9 και 10 του άρθρου 62 
του Ν. 977/79. 

6. Το με αριθμ. πρωτ. οικ/6197/20.11.86 έγγραφο της Δ/νσης 
Συγκ/κών Έργων της τ. 14ης Π.Τ.Δ.Ε. σχετικά με τις απαλλοτριώ¬ 
σεις του έργου «κατασκευή δύο γεφυρών στη χ.θ. 4+500 και 5+500 
της επαρχιακής οδού Πεθελινού - Δραβίσκου», αποφασίζουμε: 

Καθορίζουμε τα τμήματα της οδού που βελτιώνονται για την υλο¬ 
ποίηση του έργου «κατασκευή δύο γεφυρών στη χ.θ. 4+500 και χ.θ. 
5+500 της επαρχιακής οδού Πεθελινού - Δραβίσκου», σύμφωνα με 
το συνημμένο διάγραμμα. 

Η παρούσα απόφαση, με το διάγραμμα και κτηματολογικό πίνακα 
που τη συνοδεύει, να δημοσιευθούν στην Εφημερίδα της Κυβερνή- 
σεως. 

Σέρρες, 10 Δεκεμβρίου 1986 
Ο Νομάρχης 
ΠΑΝ. ΜΑΤΡΙΔΗΣ 

